90. dodjela "Oscara"
90. dodjela Oscara jest svečanost koju predstavlja Akademija filmskih umjetnosti i nauka (AMPAS), a održana je 4. marta 2018. u Dolby Theatreu u Hollywoodu. Svečanost je održana 4. marta 2018. godine, a ne u uobičajeno vrijeme krajem februara kako se ne bi podudarila sa zatvaranjem Zimskih olimpijskih igara. Ceremonija je počela u 17:30 PST / 20:30 EST. Nagrade Oscar dodijeljene su u 24 kategorije. Svečanost je u SAD-u prenosila TV-kuća ABC, a producenti su bili Michael De Luca i Jennifer Todd. Televizijski voditelj Jimmy Kimmel bio je drugu godinu zaredom domaćin svečanosti. Također, i Billy Crystal je prije bio voditelj dvije godine zaredom 69. i 70. dodjele Oscara Akademija je održala 9. svečanost dodjele počasnih Oscara (Governors Awards) 11. novembra 2017. Nagrade za tehnička dostignuća dodijeljene su 10. februara 2018. na ceremoniji u Beverly Wilshire Hotelu na Beverly Hillsu, a nagrade je uručio glumac Patrick Stewart. Film Oblik vode osvojio je vodeće četiri nagrade, uključujući Oscara za najbolji film i najboljeg režisera za Guillerma del Tora. Film Dunkirk osvojio je tri nagrade, dok su filmovi Blade Runner 2049, Coco, Najmračniji sat, i Tri plakata izvan grada osvojili su po dvije nagrade. Filmovi Ja, Tonya, Bježi,Zovi me svojim imenom, Fantastična žena, Ikar, Fantomska nit, Heaven Is Traffic Jam na 405, Tiho dijete i Draga košarko dobili su po jednu nagradu. Sa ukupnim brojem od 26,5 miliona gledalaca iz SAD-a, to je bila najslabije gledana ceremonija u historiji Akademije.